stanford-oval/wikipedia huggingface dataset:
סופר-פארם

| --- | --- |
הלוגו הנוכחי של החברה

משרדי הנהלת סופר-פארם, הרצליה
 נתונים כלליים
 סוג:  חברה פרטית
 מייסדים:  מורי קופלר ומשפחת קופלר
 תקופת הפעילות:  1978–הווה (כ־47 שנים)
 מיקום המטה:  הרצליה 
 משרד ראשי:  ישראל הרצליה, ישראל
 בעלות:  משפחת קופלר (66%) קבוצת יוניון (33%)
 ענפי תעשייה:  קמעונאות
 מוצרים עיקריים:  תרופות, תוספי תזונה ויטמינים, קוסמטיקה, טואלטיקה ומוצרי תינוקות
 הכנסות:  5.35 מיליארד שקל (2019)
 רווח:  250 מיליון שקל (2019)
 מנכ"ל:  ניצן לביא
 עובדים:  כ-9,000 (2019)
  
 אתר החברה
 
לוגו החברה שהיה בשימוש מהקמתה עד שנת 2008
השלט של סניף סופר-פארם באור יהודה
סניף סופר פארם בתוך קניון
סופר-פארם (ישראל) בע"מ היא רשת בתי המרקחת הגדולה בישראל. החברה נוסדה בשנת 1978 על ידי משפחת קופלר, והיא כוללת כ-285 סניפים ברחבי ישראל (נכון למרץ 2024), בהם מוצע מגוון רחב של תרופות, תוספי תזונה, ויטמינים, קוסמטיקה, טואלטיקה ומוצרי תינוקות. המחזור לשנת 2019 עמד על מעל 5.35 מיליארד שקל. בנוסף הרשת פועלת גם בפולין.
היסטוריה > השנים הראשונות

רשת "סופר-פארם" נוסדה בשנת 1978 על ידי משפחת קופלר. על פי הדגם של רשת Shoppers Drug Mart, רשת בתי המרקחת בקנדה שייסד איש העסקים הקנדי-יהודי מורי קופלר בשנת 1962. בשנות ה-70 ביקר מורי קופלר בישראל והחליט להקים בארץ רשת דומה לזו שהקים בקנדה.
באותן השנים רק לרוקחים היה מותר לפתוח בתי מרקחת, ולכן הסניף הראשון נפתח בשותפות עם אלי הולצמן, רוקח צעיר שסיים את לימודיו בארצות הברית. הסניף הראשון נפתח בשכונת נווה אמירים שבהרצליה במאי 1978, ויצר חידוש בקמעונאות בישראל על ידי שילוב בין בית מרקחת, מחלקת קוסמטיקה, טואלטיקה ותינוקות אשר זמינים בכל יום לרבות בשבת. כל המוצרים בחנות, מלבד התרופות, נמכרו בשירות עצמי. שנתיים לאחר מכן נפתח הסניף השני בשכונת ניות בירושלים, והסניף השלישי נפתח ב-1980 בבאר שבע. בשנת 1982 נפתחו שני סניפים בפתח תקווה והרשת מנתה 5 סניפים. פתיחת סניפים נוספים הוגבלה בגלל הגבלות של פקודת הרוקחות, שקבעה, בין היתר, כי בית מרקחת נוסף לא יכול להיות מוקם במרחק קטן מ-500 מטר מבית מרקחת קיים (זאת במטרה להבטיח פריסה של בתי מרקחת ואפשרות שלהם לפעול ברווחיות). בנוסף הייתה הגבלה על מכירת תרופות ללא מרשם רופא בשירות עצמי. בשנת 1986 הודיעה הרשת שתעזוב את ישראל אם מגבלות אלו לא יוסרו. מגבלה נוספת הייתה שקופות החולים מכרו כ-80% מהתרופות בבתי המרקחת שבבעלותם ובתי המרקחת הפרטיים החזיקו רק 20% מהשוק. בשנת 1985 הצליחה סופר-פארם לחתום על הסכם בלעדי למכירת תרופות למבוטחי קופת חולים מכבי. בשנת 1987 הצליחה להביא לביטול הבלעדיות של קופת חולים מאוחדת במרשם תרופות בבתי מרקחת בירושלים.
בסוף שנות ה-80 נאבקה סופר-פארם בבתי המרקחת הפרטיים, במטרה לפתוח סניפים במיקומים אטרקטיבים, למרות מגבלת 500 המטר מבתי מרקחת קיימים. במרץ 1988 נאלצה לפתוח סניף במרכז חורב ללא בית מרקחת בגלל התנגדות של בתי מרקחת סמוכים. במרץ 1989 זכתה הרשת בעתירה שהגישה לבג"ץ לאפשר לה לפתוח בית מרקחת במקום. בנובמבר 1990 הוציא בג"ץ צו ביניים שאסר על פתיחת סופרפארם בקניון השרון.
בתחילת 1990 מנתה הרשת 15 סניפים, והיא פתחה לראשונה סניף בתל אביב. במאי 1990 פתחה סניף בדיזנגוף סנטר, שוב תחילה ללא פעילות של בית מרקחת, בגלל התנגדות בתי המרקחת שבסביבה.
היסטוריה > פריצת הדרך והתרחבות הרשת

ביוני 1990 מונה אהוד אולמרט לשר הבריאות ורשת סופר-פארם הפעילה עליו לחצים להסיר את כל המגבלות על פתיחה וניהול של בתי מרקחת בישראל. אולמרט מינה ועדת בדיקה שהמליצה להסיר את כל המגבלות, כך שבין היתר הוסרו המגבלות על מכירת תרופת ללא מרשם, ניתן אישור למכור תרופות ללא מרשם בכל חנות, והוסרה המגבלה שחייבה בעל בית מרקחת להיות רוקח מוסמך. זאת למרות מאבק של הסתדרות הרוקחים בישראל נגד השינויים עקב חשש מפגיעה בבתי המרקחת הפרטיים.
אחרי הסרת המגבלות סופר-פארם החלה להתרחב במהירות, ופתחה סניפים במיקומים אטרקטיביים, בעיקר בקניונים. הרשת גם נכנסה לתחומי פעילות חדשים. החלה למכור טלפונים סלולריים, ולהציע שירות פיתוח סרטי צילום.
חברת האם של סופר-פארם, שבבעלות משפחת קופלר GLI (Global Retail Invesrments), הייתה שותפה להקמת רשת אופיס דיפו בישראל בשנת 1992, קיבלה את הזיכיון בישראל של רשת בלוקבסטר להשכרת סרטים ב-1994, ואת הזיכיון של טויס אר אס ב-1995. ביוני 1997 זכתה סופר-פארם, בשותפות עם קרדן השקעות ו"לאומי ושות'" (בית ההשקעות של בנק לאומי) בזיכיון של רשת הריהוט השוודית איקאה בישראל. אך ברגע האחרון החליטה סופר-פארם, שהייתה השותפה הבכירה בקבוצה, לוותר על הזיכיון והוא עבר לחברת פישמן רשתות מקבוצת פישמן ורשת הריבוע הכחול.
בשנת 2000 מנתה הרשת כבר 87 סניפים ומחזור המכירות שלה הגיעה ל-1.6 מיליארד שקל.
בקיץ 2000 הייתה סופר-פארם שותפה להקמת אתר המסחר האלקטרוני P1000. בשנת 2004 רכשה חברת אינטרנט זהב את מלוא הבעלות באתר.
במאי 2007, רכשה לאומי פרטנרס, זרוע ההשקעות של בנק לאומי, 18% ממניות סופר-פארם תמורת 180 מיליון שקל, לפי שווי חברה של מיליארד שקל. העסקה עם לאומי כללה גם את ההחזקות בפעילות אופיס דיפו, טויס אר אס ובלוקבסטר בישראל.
בשנת 2008 הגיע מחזור המכירות של הרשת בישראל לראשונה למעל 3 מיליארד שקל.
היסטוריה > בעשור השני של המאה ה-21

בשנת 2010 מנתה הרשת למעלה מ-190 סניפים בישראל.
באפריל 2013, רכשה דיסקונט שוקי הון, זרוע ההשקעות בנק דיסקונט 10.4% ממניות הרשת תמורת 150 מיליון שקל. המוכרים בעסקה היו לאומי פרטנרס (5%) ומנכ"ל סופר-פארם, ליאור רייטבלט (5.4%). ביולי 2013 מונה רייטבלט ליושב ראש במקום קופלר, לאחר ששימש כמנכ"ל מאז 1993. את תפקיד מנכ"ל החברה קיבל ניצן לביא. בסוף 2015 עזב רייטבלט את תפקידו, וקופלר חזר לתפקיד יושב-הראש.
בפברואר 2019, הודיעה הרשת שהיא מתכננת הנפקה בבורסה לפי שווי שוק של כ-2 מיליארד שקל. אך באפריל 2019 הבנקים לאומי ודיסקונט וכן בעל השליטה קופלר מוכרו כ-33% מסופר-פארם לאיש העסקים ג'ורג' חורש לפי שווי של כ-1.7 מיליארד שקל, כלומר תמורת כ-560 מיליון שקל.
בספטמבר 2019, רכשה מחברת טבע 50% מפעילות שירות טבע ביתי והמרכז להכנות רוקחיות של טבע באשדוד, תמורת סכום מוערך של 30 מיליון שקל. מרכז ההכנות הרוקחיות של טבע עוסק בהכנת תרופות סטריליות, שמיוצרות באופן ייחודי משום שאין כדאיות כלכלית לייצרן כמוצר מדף. הכנסותיו של המרכז נאמדות ב–100 מיליון שקל בשנה.
בדצמבר 2019, הודיעה הרשת שהיא נכנסת לתחום המזון ותפתח רשת חנויות בשם "דיילי". באפריל 2021 הושקו שישה סניפים של דיילי'ס - במתחם הבורסה ברמת גן, במגדלי אלון בתל אביב, במגדל עזריאלי שרונה בתל אביב, בהרצליה פיתוח, בירושלים ובלוד. בחלק מהסניפים מדובר בשדרוג של סניף קיים, ואילו בבורסה ברמת גן מדובר בחנות חדשה של הרשת.
ארגון ופעילות > זכיינות בשיטת העמית

הרשת פועלת בשיטת זכיינות ייחודית שהגה מורי קופלר: כל חנות היא בבעלותו ובניהולו של זכיין עצמאי, המשמש עמית של החברה ומקבל ממנה שירותים. העמית, בדרך כלל רוקח, הוא בעל החברה המפעילה את הסניף, והרכוש הקבוע, הרישיונות והאשראי הכספי מגיעים מהמשרד המרכזי. העמית מתפקד כאחראי על התוצאות התפעוליות והחברה מספקת מומחיות תאגידית, הסכמי סחר, קמפיינים שיווקיים והסדרי מימון. שיטה זו ממריצה את העמית להצליח ומשיגה את התוצאות הרווחיות ביותר עבור הרשת ועבור עמיתיה. 49% מעמיתי סופר-פארם הן נשים.
ארגון ופעילות > המותג הפרטי Life ומועדון הלקוחות LifeStyle

סופר-פארם הייתה החברה הראשונה בישראל שהשיקה מותג פרטי בשנת 1995 בשם Life (לייף). המותג פעיל בתחומי הבריאות והיופי ומציע אלפי מוצרים: החל בתרופות, ויטמינים וציוד פארא-רפואי עבור במוצרי קוסמטיקה, בקבוקים, מוצצים ודייסות לתינוקות וכלה במוצרי טואלטיקה. בשנת
2013 נתח המותג מסך מכירות סופר-פארם עמד על 12.5%. בשנת 2014 נכנסה סופר-פארם לתחום החיתולים עם השקת חיתולי Life Baby's
– חיתולי פרימיום במחיר אטרקטיבי.
סופר-פארם הקימה בשנת 1997 את מועדון ההטבות "לייף סטייל" שהקנה לחברים בו הטבות בסופר-פארם, מקדונלד'ס ואופיס דיפו באמצעות שימוש בכרטיס אשראי ייעודי. בסוף 2009 החלה החברה לשווק את LifeStyle plus, כרטיס מועדון המשמש גם ככרטיס אשראי לשימוש בכל בית עסק, שהושק בשיתוף עם חברת ישראכרט וכיום המועדון מונה מעל ל-500 אלף לקוחות.
ארגון ופעילות > רשת "סופר לינק"

בשנת 1996 החלה הרשת למכור טלפונים סלולריים של רשת פלאפון תקשורת מסוג "מנגו" (טלפונים שהיו מוגבלים בשיחות ליעדים מסוימים ונמכרו במחיר מוזל). בסוף 1998 חתמה על הסכם למכירת מכשירי טלפון של פרטנר תקשורת שהוקמה באותה עת, במקום מכשירים של רשת פלאפון. בשנת 2000, הודיעה על הקמת תת-הרשת "סופר לינק", למכירת טלפונים וציוד תקשורת, במסגרת שיתוף פעולה עם חברת פרטנר.
בשנת 2006 נכנסה לרשת כשותפה שווה חברת סולגוד, יבואנית מוצרי תקשורת. על פי התכנון הייתה הרשת אמורה לגדול ל-20 סניפים, אולם בתחילת 2010 פורקה השותפת והרשת נסגרה לאחר שלא עמדה בציפיות מבחינת הרווחיות.
ארגון ופעילות > סופר-פארם אופטיק

בשנת 2008 הקימה סופר-פארם את "סופר-פארם אופטיק" – רשת אופטיקה בקונספט של חנות בתוך חנות בסניפי הרשת. הסניף הראשון שנפתח תחת קונספט זה היה בקניון ערים בכפר סבא, והושקעו בו 600 אלף שקל. ועד שנת 2010 הצטרפו 24 סניפים נוספים לקונספט זה. בין השאר מציעה הרשת שירות של "שכפול משקפי ראייה" ללא בדיקה אופטמטריסטית, תוך התאמת העדשות המשוכפלות למסגרת חדשה. אסטרטגית החדרת המותג לשוק הייתה באמצעות מחירים מוזלים תוך כדי ניצול היתרון עלויות התפעול של הפעלת הרשת בתוך הסניפים הקיימים. בשנת 2018 הופעלו 44 סניפי "סופר-פארם אופטיק" מחזור המכירות של הרשת הוערך בכ-120 מיליון שקל.
בפברואר 2020 הודיעה הרשת כי תשקיע 20 מיליון שקל בהרחבת מחלקות האופטיקה ומגוון המוצרים, במטרה להיות רשת האופטיקה הגדולה בישראל תוך שלוש שנים.
בקיץ 2020 נפתח לראשונה סניף של אופטיקה בלבד באילת, כחנות עצמאית, ולא כזו שבתוך סניף של הרשת.
ארגון ופעילות > ביטוח

בשנת 2013, נכנסה סופר פארם לעסקי הביטוח, תחת המותג " Life Direct" בשותפות עם חברת ביטוח ישיר, והחלה בשיווק פוליסות ביטוח רכב, דירה, נסיעות לחו"ל ותאונות אישיות. אחר כך הרחיבה את פעילותה גם לביטוחי בריאות וביטוחי משכנתאות. בשנת 2020 הופסקה השותפות על ביטוח ישיר והרשת החלה לעבוד עם חברת AIG.
ארגון ופעילות > סופר פארם גאלרי

במרץ 2021 השיקה סופר-פארם את סניף הקונספט הראשון של תת-הרשת "סופר פארם גאלרי" בראשון לציון, בהשקעה של 10 מיליון שקלים, ובעיצוב של כלבו אירופי. הסניף מתפרש על פני שתי קומות, בשטח של 800 מ"ר. קומת הקרקע כולה מוקדשת למוצרי קוסמטיקה וטיפוח. הקומה העליונה של הסניף כוללת מתחם דרמו-קוסמטיקה רחב, מתחם אופטיקה עם מעבדת בדיקות ראייה ומוצרים נוספים.
פעילות בינלאומית > פולין

בשנת 2000 נכנסה הרשת לפעילות בפולין, אך פתיחת החנות הראשונה של הרשת התעכבה זמן רב, לאחר שהרשויות בפולין עיכבו את האישור לפעילת הרשת במדינה. החנות הראשונה נפתחה לבסוף בסוף שנת 2001 בוורשה. על פי תוכניתה העסקית, הייתה החברה אמורה להפעיל בפולין 50 סניפים עד סוף 2004 ו-400 סניפים עד 2008. אך במדינה עבר חוק המגביל את האפשרות של חברות מסחריות לפתוח בתי מרקחת והמשך פיתוח הרשת במדינה הואט, עד שבוטלה התקנה. בסוף 2002 הציגה תוכנית עסקית חדשה להקמת 50 סניפים בפולין בהשקעה של 30 מיליון דולר, תוך 4 שנים ו-150 בטווח הארוך.
עד שנת 2010 פתחה הרשת 33 סניפים ומחזור המכירות השנתי בפולין הגיעה ל-160- מיליון דולר. ו-30% מרווחיה של הרשת כולה הגיעו מהפעילות בפולין. בנוסף הרווחיות בפולין הייתה גבוהה ב-50% מזו הנובעת מהפעילות בישראל.
בשנת 2017 הפעילה הרשת 68 סניפים בפולין, אך חוק חדש שעבר בפרלמנט הפולני הגביל את פתיחתם של סניפים חדשים. על פי החוק רשתות בתי מרקחת יכולות להפעיל רק עד 4 סניפים, זאת במטרה להגן על בעלי העסקים הקטנים מהשתלטות של רשתות ענק על השוק. לסופר-פארם הותר להמשיך להפעיל את הסניפים הקיימים אך נאסר עליה לפתוח סניפים נוספים.
פעילות בינלאומית > סין

בשנת 2001, לאור העיכובים בפתיחת סניפי הרשת בפולין החלה סופר-פארם לבדוק את האפשרות להיכנס לשוק הסיני. בשנת 2004 הציגה תוכנית להקמת רשת עם 5,000 סניפים בסין. אולם רק בסוף 2005 החלה לפעול במדינה לאחר שרכשה רשת מקומית המונה 37 סניפים. בשנת 2011 מכרה את הרשת, תמורת פי ארבעה מהסכום שבו נרכשה, לאחר שהרחיבה את פעילותה ל-87 סניפים.
בשנת 2012 שוב רכשה את השליטה ברשת מקומית של בתי מרקחת המונה 17 סניפים, תמורת כ-4 מיליון דולר. ב-2019 נמכרה רשת זו לשותפים המקומיים.
ביקורות ומאבקים > העסקה פוגענית

בשנת 2004 פתחו קופאי וקופאיות הרשת במאבק נגד תנאי ההעסקה הפוגעניים שאסרו עליהם לשבת במהלך משמרת של 8 שעות, החשש המתמיד מבדיקות של לקוח סמוי, והתקנת מצלמות שעוקבות אחרי העובדים במהלך כל המשמרת. אף על פי שהמאבק קיבל הד ציבורי ותמיכה מארגונים חברתיים, דוגמת "קו לעובד", ו"חברה צודקת", סופר-פארם התעקשה שלא לשנות את תנאי העבודה. לאחר מאבק ציבור נחקק בשנת 2007 "חוק הזכות לעבודה בישיבה", שקיבל את הכינוי 'חוק הקופאיות'. יוזמי החוק, חברי הכנסת שלי יחימוביץ' (עבודה), גדעון סער (ליכוד), זבולון אורלב (מפד"ל) ומרינה סולודקין (קדימה), אף ערכו ביקור בסניף של הרשת לבדוק אם הוא מיושם.
בדצמבר 2007 נתבעה הרשת בגין הפרת "חוק הזכות לעבודה בישיבה".
ביקורות ומאבקים > המאבק נגד הדיוטי פרי

בשנת 1995 פתחה סופר-פארם במאבק נגד הסדר "פטור ושמור" של חנויות הדיוטי פרי בנתב"ג. לטענת הרשת ההסדר אינו חוקי מאחר שהמוצרים נמכרים ללא מס ונשארים בישראל, ומהווים תחרות לא הוגנת בשוק הקוסמטיקה והטואלטיקה. הרשת הגישה עתירה לבג"ץ שנדחתה. תמצית פסק הדין ניתנה בדבריו של השופט יצחק זמיר: "ראוי להדגיש כי בסופו של חשבון ההסדר החדש משרת את טובת הציבור. ראשית, ההסדר החדש הוכיח כי הוא תורם לכלכלת המדינה, שהיא התכלית העיקרית של הענקת הפטור ממסים, הן בחוק מס ערך מוסף והן בצו מס קניה (פטור). שנית, פסילת ההסדר החדש, כבקשת העותרות, תגרום פגיעה קשה בציבור: באופן ישיר – ברווחת הציבור הנהנה מן ההסדר החדש, ובאופן עקיף – בשל צורך בהגדלת המיסוי".
בשנת 2017 שוב הגישה עתירה לבג"ץ נגד שירות הזמנת המוצרים הקיים באתרי האינטרנט של חברות הדיוטי פרי (שירות "Pre Order"), ודרשה לחייבו במיסים החלים על כל עסקה מקוונת שמתבצעת בישראל. העתירה נדחתה.
ביקורות ומאבקים > הטעיית צרכנים

בשנת 2009 הרשיע בית משפט השלום בחיפה את חברת סופר-פארם בגין עבירות צרכנות שעניינן הטעיית הצרכן ואי הודעת פרטים במכירה מיוחדת, בניגוד לחוק הגנת הצרכן. בית המשפט הטיל על החברה קנס כספי בסך 35,000 ש"ח ועוד 35,000 ש"ח התחייבות ל-3 שנים.
ביקורות ומאבקים > הסכמי הבלעדיות בקניונים

במשך תקופה ארוכה החזיקה סופר פארם בהסכמי בלעדיות רבים מול קניונים ומרכזים מסחריים, שהפכו את סופר פארם לבית המרקחת הנגיש והנפוץ במרכזים מסחריים רבים, וחיזקו את מעמדה של הרשת כרשת בתי המרקחת הגדולה בישראל.
בשנת 2016 פתחה מיכל הלפרין, הממונה על התחרות, בבדיקה של הסדרי הבלעדיות של סופר-פארם בקניונים, וסברה שהסדרי הבלעדיות מונעים פתיחה של בתי מרקחת מתחרים. הבדיקה התמקדה באזור יקנעם עילית, שבו קיימים שני קניונים בלבד. בעקבות הבדיקה הגיעה רשות התחרות להסכמה עם סופר-פארם כי היא תבטל את הסדרי הבלעדיות בכל הקניונים בארץ. בעקבות ההסדר אכן נפתחו בקניונים שונים עסקים המתחרים בעסקיה של סופר-פארם.
ביקורות ומאבקים > ניצול לרעה של כוח מונופוליסטי

במהלך השנים עלו טענות נגד הרשת שהיא מנצלת את גודלה וכוחה בשוק לגבות מחירים מופרזים ולדחוק מתחרים. כך לדוגמה מוצרים בסופר־פארם ישראל יקרים במאות אחוזים בהשוואה למקביליהם הנמכרים בסניפי הרשת בפולין, שם יש לרשת מתחרים רבים. גם בהשוואה למחירי מוצרים דומים באירופה, יש פערים של עד פי ארבעה במחיר. פער המחירים בולט בעיקר במוצרי הטיפוח והטואלטיקה.
בשנות ה-2000 נסגרו מאות בתי מרקחת פרטיים בישראל שלא יכולה לעמוד בתחרות מול סופר-פארם. הרשת גם ניצלה את כוחה לחתום על הסכמי בלעדיות עם קופות החולים. זאת בעקבות התרחבות השימוש במרשם הדיגיטלי, המצריך חיבור ממוחשב לקופות החולים. כתוצאה ממצב זה אושר בנובמבר 2018 "חוק המרשמים". לפי החוק זה, כל אדם יוכל לממש את המרשם שקיבל מהרופא שלו בקופת חולים, בכל בית מרקחת ברחבי ישראל.
בפברואר 2020 התלוננה הסתדרות הרוקחים שמשרד הבריאות מפלה בין בתי מרקחת לטובת אלו של סופר-פארם, במתן אישורי הנפקת קנאביס רפואי.
נכון לשנת, 2020, סופר-פארם מחזיקה למעלה מ-30% מבתי המרקחת בישראל שאינם בבעלות קופות החולים, ויחד עם הרשת המתחרה BE הם מחזיקים בכ-50% מהשוק.
ביקורות ומאבקים > התאגדות רוקחי סופר-פארם בהסתדרות

ביוני 2020 כאלף רוקחים של סופר-פארם התאגדו בהסתדרות, על רקע "רצונם להסדיר בהסכם קיבוצי ראשון את תנאי העסקתם, ולנוכח דאגתם הכנה לעתיד מקצוע הרוקחות". לאחר מכן ההסתדרות הודיעה להנהלת סופר-פארם כי היא הארגון היציג בקרב רוקחי החברה ושלחה מכתב בו נקראת הנהלת החברה להיכנס להליך הידברות עם נציגות העובדים לצורך הגעה להסכמות אשר יוסדרו בהסכם קיבוצי ראשון בין הצדדים. אך סופר-פארם סירבה להכיר בנציגות, בטענה כי הרוקחים מועסקים דרך זכייני הסניפים, "העמיתים", ואין היא המעסיקה שלהם.
יחידת ההנחתה הקדמית

| --- | --- |
 סמל היחידה 
סיכת מנחית סער קדמי
 ובעמוד ענן הנחיתם יומם ובעמוד אש לילה להאיר להם את הדרך אשר ילכו בה (נחמיה ט' י"ב)
 פרטים
 כינוי:  יחידה 5700 או יה"ק
 מדינה:  ישראל ישראל
 שיוך:   חיל האוויר הישראלי
 סוג:  כוחות מיוחדים
 בסיס האם:   בסיס נבטים
 אירועים ותאריכים
 תקופת הפעילות:  10 בדצמבר 1973 – הווה (51 שנים)
 נוצרה מתוך:  מפקדת שלוחות מסלול (מש"מ 5700)
 מקים היחידה:  אברהם (בּומָה) שביט
 מלחמות:    מלחמת יום הכיפורים  מבצע ליטני    מלחמת לבנון הראשונה  מבצע שלמה  מלחמת חרבות ברזל
 נתוני היחידה
 ייעוד:  איתור והפעלת שדות תעופה קדמיים
 פיקוד
 יחידת אם:   כנף 7
 דרגת המפקד:   רב-סרן
לוחמי היחידה בעת פריסה בשטח
יחידת הנחתה קדמית (יחידה 5700) (בראשי תיבות: יה"ק, או "יחידה 5700") היא יחידה לאִפְשׁוּר נחיתה בשטח לכלי טיס של חיל האוויר. היא נחשבת לאחת מהיחידות הטקטיות המיוחדות של חיל האוויר. מפקדה הוא קצין בדרגת רב-סרן. החל מינואר 2022 היחידה כפופה לכנף 7 – כנף כוחות האוויר המיוחדים של חיל האוויר. בסיס האם שלה הוא נבטים.
יעוד היחידה הוא לאתר ולהפעיל שדות תעופה קדמיים ומנחתים בני שימוש לכלי טיס, אשר אינם שדות קבע של חיל האוויר.
התפקיד מתבצע על ידי "מנחית סער קדמי" והוא כולל איתור מנחתים, בחינת התאמתם למשימה, סימונם והפעלתם. בדיקת המנחתים המיועדים, מתבצע על ידי "בוחן עפר". העבודה מתבצעת עם מטוסי התובלה "קרנף" ו"שמשון" וכלי טיס שונים ומחייבת ידע בתקשורת ופיקוח טיסה ויכולות חי"ר, ניווט וניוד.
פעולת היחידה דומה לפעילות צוות בקרת קרב בחיל האוויר של ארצות הברית.
היסטוריה

היחידה הוקמה ב 10 בדצמבר 1973 בבסיס לוד. אברהם (בּומָה) שביט היה הראשון לארגן את היחידה שאז נקראה "מִפְקֶדֶת שלוחת מסלול 5700". במלחמת יום הכיפורים פיקד על היחידה עמוס ירדן. ב-1978 השתתפה במבצע ליטני. במלחמת לבנון הראשונה הכשירה יה"ק את נמל התעופה הבינלאומי של ביירות לפעילות חיל האוויר, כמו כן הכשירו את מנחת אנצר ושדות תעופה ליד מארג' עיון ודאמור. במבצע משה הכשירו חיילי היחידה את אזור הנחיתה בסודאן לאחר שאנשי היחידה הונחתו במקום במסוקים. פעולות נוספות של היחידה שהתפרסמו היו סיוע לכוחות חיל האוויר במשלחות סיוע הומניטרי במבצע "ניצני תקווה" לרואנדה, מבצע "יד מושטת" להודו, למקסיקו ולאחר הפיגוע באוטובוס בנמל התעופה בורגס. בשנת 2009 הייתה האחרונה לעבור לבסיס נבטים.
בשנת 2022 הצטרפה היחידה לכנף 7, כנף כוחות האוויר המיוחדים של חיל האוויר. במסגרת פתיחת היחידות המיוחדות לשירות נשים בצה"ל, סיימו לראשונה ביוני 2024 (במהלך מלחמת חרבות ברזל), שלוש לוחמות את מסלול ההכשרה של היחידה. שלושת הלוחמות עברו הכשרה זהה לזאת של הלוח
מים, פרט לסרגל מאמצים שונה שהתבטל במעבר לשלב טירונות היחידה.
מיון והכשרה

דרישות מוקדמות: פרופיל רפואי 82 ומעלה, קב"א 53 ומעלה, דפ"ר 50 ומעלה. המיון כולל מבחנים ממוחשבים, בדיקות רפואיות, תחקיר ביטחוני וראיון.
מסלול לוחם – טירונות 05 בביסל"ח 314 עם יחידת שלדג והיחידה הטקטית לחילוץ מיוחד (669) והכשרה בת 10 וחצי חודשים, הכוללים הסמכת מנחית סער קדמי, קורסים מקצועיים כגון נהיגה מבצעית, פקח טיסה, בוחן עפר, חובש קרבי, כבאי, מחלץ ובנוסף קורס צניחה.
גיוס ליחידה – מחזור גיוס מצומצם וחד שנתי, נערך בסוף נובמבר.
ראו גם

יחידות מובחרות בצה"ל
כנף 7
היחידה הטקטית לחילוץ מיוחד (669)
יחידת שלדג
הערות שוליים

↑  זהר נייגר, ‏נחיתה רכה: יחידת ההנחתה הקדמית מצטרפת לכנף 7, באתר חיל האוויר הישראלי, 3 בינואר 2022
↑  מנחית סער קדמי, באתר mitgaisim.idf.il של יחידת "מיטב"
↑  זהר נייגר, ‏מיוחד לסוכות: לחנות במדבר, באתר חיל האוויר הישראלי, 10 באוקטובר 2022
↑   מלחמת יום הכיפורים – מפות ומבצעים, משרד הביטחון ההוצאה לאור, התשפ"ד-2023, עמ' 284
↑   בעז זלמנוביץ, מבצע ליטני – הדרך צפונה, צה"ל - המחלקה להיסטוריה, 2023
↑  דן ארקין, ‏לראשונה: שלוש לוחמות מצטרפות ליחידת ההנחתה הקדמית של חיל האוויר, באתר "IsraelDefense‏", 24 ביוני 2024
↑  שני פרלברג, ‏הלוחמות הראשונות בכנף 7 מספרות: "חובת ההוכחה היא עלינו", באתר חיל האוויר הישראלי, 20 ביוני 2024
סמל היחידה עד שנת 2017
Future Nostalgia

Future Nostalgia (בעברית: נוסטלגיה עתידית) הוא אלבום האולפן השני של הזמרת הבריטית-אלבנית דואה ליפה. האלבום יצא לאור ב-27 במרץ 2020, על ידי חברת התקליטים וורנר רקורדס. מתוך האלבום יצאו שישה סינגלים. הסינגל הראשון מהאלבום "Don't Start Now", יצא לאור ב-1 בנובמבר 2019, וזכה להצלחה בעולם כאשר בשיאו הצליח להגיע למקום השני במצעד הבילבורד הוט 100.
רקע והפקה

לאחר יצאת המהדורה המחודשת של Dua Lipa: Complete Edition, שיצא באוקטובר 2018, הכריזה ליפה שתוציא סינגל חדש שנקרא "Swan Song". ב-24 בינואר 2019, השיר יצא כחלק מהפסקול של הסרט "אליטה: מלאך קרב", הסינגל זכה להצלחה מסחרית בינונית. באותו חודש הצהירה ליפה שהיא בילתה את השנה האחרונה בתהליך הכתיבה לאלבום אולפן שני שלה. תוך כדי דיון על הצלילי המוזיקה של האלבום החדש, ליפה חשפה כי האלבום צפוי להיות בסגנון "פופ נוסטלגי" ש"מרגיש כמו שיעור ריקודים של פעם".
לאחר צאת הסינגל הראשון "Don't Start Now", הכריזה ליפה כי תצא לסבב הופעות שיקרא "Future Nostalgia Tour", אשר נושא את שמו של האלבום. ליפה הצהירה כי האלבום נוצר בהשראת אמנים ובהם גוון סטפני, מדונה, מולוקו. היא הוסיפה כי האלבום יכלול "הרבה יותר אלמנט חי" בהשראת סיורים עם הלהקה שלה, אך "מעורבב עם ההפקה האלקטרונית המודרנית."
ב-23 במרץ 2020, הודיעה ליפה בעמוד האינסטגרם שלה שלאחר דליפת האלבום המלאה, שתוציא את האלבום בתאריך מוקדם יותר ב-27 במרץ 2020, גם בשל עקבות מגפת הקורונה.
סינגלים

"Don't Start Now" - יצא לאור ב-1 בנובמבר 2019, כסינגל ראשון מתוך האלבום. עם יציאתו נכנס השיר אל המקום השני במצעד הבילבורד הוט 100.
"Physical" - יצא לאור ב-31 בינואר 2020, כסינגל השני מתוך האלבום. עם יציאתו נכנס השיר אל המקום השביעי במצעד הסינגלים הבריטי.
"Break My Heart" - יצא לאור ב-25 במרץ 2020, כסינגל השלישי מתוך האלבום. עם יציאתו נכנס השיר אל המקום השישי במצעד הסינגלים הבריטי.
"Hallucinate" - יצא לאור ב-17 ביולי 2020, כסינגל הרביעי מתוך האלבום. השיר הגיע למקום החמישי במצעד השירים של ניו זילנד.
"Levitating" - יצא לאור ב-13 באוגוסט 2020, כסינגל החמישי מתוך האלבום.
סינגלים > סינגלים שיווקיים

"Future Nostalgia" - יצא לאור ב-13 בדצמבר 2019, כסינגל השיווקי הראשון מתוך האלבום. עם יציאתו נכנס השיר אל המקום הארבע עשרה במצעד הרולינג סטון טופ 100.
סיבוב הופעות

כדי לקדם את האלבום, ליפה תצא לסיבוב הופעות החמישי שלה שיקרא "Future Nostalgia Tour", באירופה שהיה אמור להתחיל ב-26 באפריל 2020, וצפוי היה להסתיים ב-19 ביוני 2020. בשל עקבות מגפת הקורונה, דחתה ליפה את הטור ליעד חדש את הסבב שיתחיל ב-3 בינואר 2021, וצפוי להסתיים ב-16 בפברואר 2021.
פרסים ומועמדויות

ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד. מגזין Genius דירג את האלבום במקום השני ברשימתם "25 האלבומים הטובים ביותר של 2020 עד כה"
| שנה | פרס | קטגוריה | תוצאה |
| --- | --- | --- | --- |
| 2020 | פרסי ברייקטודו | אלבום השנה | מועמדות |
| 2020 | פרס מרקיורי | אלבום השנה | מועמדות |
| 2020 | חברת המצעדים הרשמית | פרס האלבום המצטיין הרשמי | זכייה |
| 2020 | פרסי בחירת הקהל | אלבום השנה | מועמדות |
| 2020 | רולינג סטון | האלבומים הטובים לשנת 2020 | מקום חמישי |
| 2020 | פרסי המוזיקה של LOS40 | האלבום הבינלאומי של השנה | בהמתנה |
| 2021 | פרס גראמי | אלבום השנה | מועמדות |
| 2021 | פרס גראמי | אלבום הפופ הווקאלי הטוב ביותר | זכייה |
| 2021 | פרסי המוזיקה של גולד דרבי | אלבום השנה | בהמתנה |
| 2021 | פרסי TCE | הפקת אלבום/תקליט | בהמתנה |
| 2021 | פרסי המוזיקה הבריטית | האלבום הבריטי של השנה | בהמתנה |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 2 |
|  אוסטרליה | מצעד האלבומים האוסטרלי | 1 |
|  איסלנד | הפלייליסט | 5 |
|  איטליה | מצעד האלבומים האיטלקי | 3 |
|  אירלנד | מצעד האלבומים האירי | 1 |
|  אסטוניה | אסטי טיפ-40 | 1 |
|  ארצות הברית | בילבורד 200 | 3  |
|  גרמניה | GfK – טופ 100 | 4 |
|  דנמרק | היטליסטן | 4 |
|  הולנד | מצעד 100 האלבומים ההולנדיים | 2 |
|  הונגריה | Mahasz | 1 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 5 |
|  יוון | IFPI Greece | 6 |
|  יפן | אוריקון | 26 |
|  לטביה | לטביה טופ 40 | 1 |
|  ליטא | AGATA | 1 |
|  נורווגיה | VG-lista | 2 |
|  ניו זילנד | המצעד הניו זילנדי הרשמי | 1 |
|  סלובקיה | ČNS IFPI | 2 |
|  ספרד | PROMUSICAE | 1 |
|  סקוטלנד | מצעד האלבומים הסקוטי | 1 |
|  פולין | ZPAV | 4 |
|  פורטוגל | מצעד האלבומים הפורטוגזי (AFP) | 2 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 2 |
|  צ'כיה | ČNS IFPI | 1 |
|  צרפת | SNEP | 5 |
|  קוריאה הדרומית | סירקל צ'ארט | 29 |
|  קנדה | מצעד האלבומים הקנדי | 2 |
|  קרואטיה | טופ ליסטה | 1 |
|  שוודיה | סוורייטופליסטן | 4 |
|  שווייץ | המצעד השווייצרי | 4 |
מיקומי שיא > מצעדי סוף שנה

|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 62 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 4 |
|  אירלנד | מצעד האלבומים האירי | 4 |
|  נורווגיה | VG-lista | 6 |
|  ניו זילנד | המצעד הניו זילנדי הרשמי | 7 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 69 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 58 |
|  ארצות הברית | בילבורד 200 | 126 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
| ברזיל (Pro-Música Brasil) | פלטינה 2× | 40,000 |
| בריטניה (BPI) | זהב | 104,723 |
| ניו זילנד (RMNZ) | זהב | 7,500 |
| קנדה (Music Canada) | פלטינה 6× | 480,000 |
 מכירות + הזרמת מדיה בלבד